proxectonos/corpus_dominio_legal_administrativo_tmp huggingface dataset:
20/11/2009 | Administración LocalMunicipal
Ferrol
Tesourería
Notificación de resolucións de expedientes de notificación de débedas

Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución da alcaldía ao expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ao obrigado tributario ou ao seu representante, para que compareza no Excmo. Concello de Ferrol sito na praza de Armas, s/n, Ferrol (horario de atención ó público de 9:00 a 13:30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 24 de xuño de 2009 O Concelleiro Delegado de Facenda Asdo.: Ramon Eduardo Veloso Rodríguez
20/11/2009 | Administración LocalMunicipal
Muxía
Aprobación inicial Ordenanza fiscal tasa por aprovechamiento especial de dominio público

ANUNCIO O pleno en sesión de 17 de novembro de 2009, aprobou inicialmente Ordenaza fiscal reguladora da taxa por aproveitamento especial de dominio público a favor de empresas explotadoras de servizos de suministros de interese xeral. Quedando exposto ó público durante 30 días hábiles. Pasado o período sen que se produzan reclamacións, entenderase definitivamente adoptado o acordo. Muxía a, 17 de novembro de 2009. O Alcalde Félix Porto Serantes
20/11/2009 | Administración LocalMunicipal
Boiro
Bases para a contratación laboral temporal dun animador cultural no Concello de Boiro mediante concurso de méritos

ANUNCIO Por resolución de Alcaldía de data de 06/11/2009 aprobáronse as bases para a contratación laboral temporal a tempo parcial durante un ano dun animador cultural no Concello de Boiro mediante concurso de méritos. O texto íntegro das bases está a disposición dos interesados na páxina web do Concello de Boiro www.boiro.org. O que se fai público a través de anuncio no Boletín Oficial da Provincia e no taboleiro de anuncios da Casa Consistorial, para que no prazo de sete días naturais, contados a partir do seguinte ó da publicación deste anuncio, os interesados presenten as instancias segundo o punto 4.º das mentadas bases. Boiro, 12 de novembro de 2009. O alcalde-presidente Asdo.: Xosé Deira Triñanes
20/11/2009 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago

EDICTO D. Emilio A. Álvarez Fachado, xefe do Departamento en Recadación do Excmo. Concello da Coruña, FAI SABER: Que unha vez que se intentou, sen resultado positivo, practicarlles a notificación persoal aos contribuintes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, por medio do presente e de conformidade co que dispón a dita norma, cítaselles para seren notificados mediante comparecencia do requirimento de pago emitido nos respectivos expedientes, durante o prazo de QUINCE DIAS NATURAIS, contados a partir do seguinte ao da publicación do presente edicto, na oficina da Recadación Municipal situada na r/Franja, 20-22 baixo desta cidade, entendéndose a notificación producida para todos os efectos legais cando, transcurrido o dito prazo, no se comparecese. A Coruña, 02 de novembro de 2009 O xefe do Departamento de Recadación. D. Massin Trevijano Tmimi
20/11/2009 | Administración LocalMunicipal
Outes
Normativa

ANUNCIO En cumprimento do que dispón o artigo 49 da Lei 7/1985, do 2 de abril, reguladora das bases de réxime local, o Concello de Outes anuncia a exposición ao público do Regulamento municipal do servizo de axuda no fogar que aprobou inicialmente o Pleno da Corporación na sesión ordinaria do 27 de outubro do 2009. O antedito Regulamento exponse ao público por un prazo de trinta días soltos coa finalidade de que as persoas e as entidades interesadas poidan presentar as suxestións e reclamacións que xulguen oportunas. De non habelas, entenderase aprobado definitivamente. O texto da norma está a dispor do público nas oficinas municipais. Outes, 2 de novembro do 2009. O ALCALDE, Carlos E. López Crespo
20/11/2009 | Administración LocalMunicipal
Ferrol
Expedientes de modificación de crédito números 55/2009 e 56/2009

O Pleno da Corporación, na sesión do día 29 de abril deste ano, aprobou os expedientes de modificación de créditos números 55/2009 e 56/2009. De conformidade co establecido no artigo 169.1 da Lei 39/1988 de 28 de decembro, texto refundido aprobado por Rdl 2/2004, exponse ó público por prazo de quince días hábiles, que contarán a partir do día seguinte ó da publicación do presente anuncio no Boletín oficial da Provincia, para que poidan presentarse as reclamacións que se consideren oportunas, que serán dirixidas ó señor alcalde-presidente. No suposto de que non se presenten reclamacións, considerarase definitivamente aprobada a modificación de crédito, quedando o estado de créditos do orzamento de gastos e ingresos do seguinte xeito, facendo constar que contra a aprobación definitiva poderá interpoñerse directamente recurso contencioso-administrativo ó abiero do establecido no artigo 171 da Lei 39/1998, reguladora das facendas locais, que haberá de presentarse perante a sala correspondente do Tribunal de Xustiza de Galicia, no prazo de dous meses, que conrarán a partir da data en que se produza a súa aprobación definitiva, expresa ou tácita. INGRESOS GASTOS Ferrol, 12 de novembro de 2009. O alcalde-presidente Asdo.: Vicente Irisarri Castro
20/11/2009 | Administración LocalMunicipal
A Coruña
Servizo de Xestión Tributaria
Departamento de Facenda e Xestión de Tributos
Edicto de citación procedemento de concesión de beneficios fiscais

Notificación por comparecencia, art.112 L. X. T. Procedemento: concesión de beneficios fiscais Actos administrativos: requirimentos, audiencias e notificacións En virtude do disposto no art.112 da Lei 58/2003, Xeral Tributaria, non foi posible realizar a notificación dos actos administrativos salientados por causas non imputables á Administración e feitos, polo menos, os intentos de notificación esixidos na norma sinalada, cítanse polo presente anuncio ós obrigados tributarios que están relacionados no documento que se achega para ser notificados por comparecencia nos procedimentos de xestión tributaria que se indican. Os interesados ou seus representantes deberán comparecer no prazo máximo de quince días naturais, contados dende o día seguinte ó da publicación deste edicto no Boletín Oficial da Provincia. Transcorrido o dito prazo e de non comparecer, a notificación entenderase realizada a tódolos efectos legais dende o día seguinte ó do vencimento do prazo sinalado para comparecer. Edificio de Servizos Económicos Municipais, Facenda Rúa da Franxa 20-1º 15001–A CORUÑA Horario: de 8 a 14 horas, de luns a venres. A Coruña, 04 de novembro de 2009 Por delegación da Xunta de Goberno Local, O Diretor de Área de Servizos Xerais, Facenda e Interior Asdo.: Juan Manuel Díaz Villoslada
20/11/2009 | Administración LocalMunicipal
Boiro
Aprobación inicial da modificación do Regulamento municipal de animais domésticos e animais salvaxes en cautividade

ANUNCIO: O Pleno da Corporación, na Sesión Ordinaria realizada o día 12 de novembro de 2009 aprobou inicialmente a modificación do Regulamento municipal de animais domésticos e animais salvaxes en cautividade. Sométese a devandita modificación a información pública e audiencia dos interesados, con publicación no Boletín Oficial da Provincia da Coruña e no taboleiro de anuncios do Concello, polo prazo de trinta días para que poidan presentarse reclamacións e/ou suxestións, que serán resoltas polo Pleno da Corporación. De non presentarse reclamacións ou suxestións no devandito prazo, considerase aprobado definitivamente sen necesidade de acordo expreso polo Pleno. Boro, 13 de novembro de 2009. O alcalde-presidente Xosé Deira Triñanes
20/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.24329. M.ª Pilar e M.ª Ángeles Carnota Fernández (Frades)

ANUNCIO JAMES ROBERT KHALYFAH CEREIJIDO Vasile Alin Infantino Balza, con DNI XXXXXXXXX e Miriam Raquel Mellina Del Alcazar, con DNI XXXXXXXXX, solicitan de Augas de Galicia un caudal de 0,175 litros/segundo de augas procedente dun manancial, dun pozo e dun regato, en Cimadevila, parroquia de Frades (San Martiño), concello de Frades (A Coruña), con destino á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.24329. As características do aproveitamento son: SOLICITANTE: Vasile Alin Infantino Balza e M.ª Ángeles Carnota Fernández CAUDAL: 0,175 litros/segundo DESTINO: a rega ORIXE: un manancial, un pozo e un regato LUGAR: Cimadevila PARROQUIA: Frades (San Martiño) CONCELLO: Frades (A Coruña) Solicitan a concesión de auga para a rega da parcela 10149 do polígono 505. A auga a empregar procede de tres puntos na propia parcela, o primeiro é un manancial que aflora cara un lavadoiro nas coordenadas X: 557.868 e Y: 4.765.004, o segundo é un pozo de aros de formigón no punto X: 557.925 e Y: 4.765.015 e o terceiro é mediante captación directa do regato que atravesa a parcela de Norte a Sur O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste Servizo, situadas na praza de Vigo, n.º 2-entresollado, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 4 de novembro de 2009. O xefe do Servizo Territorial da Zona Galicia Centro Trandafira Lemache Gennaro
20/11/2009 | Administración LocalMunicipal
Vedra
Secretaría-Intervención
Licenza

EDICTO Solicitada desta Alcaldía, por dona Omkaltoum Galdos Sapia, licenza para ALMACENAMENTO E SUBMINISTRO DE GASÓLEO A VEHÍCULOS CON DEPÓSITO SOTERRADO de 10.000 litros, no lugar de Paradela (San Xián de Sales), o que supón unha modificación da actividade agropecuaria da que é titular a solicitante. Cumprindo o disposto no artigo 8.3º do Decreto 133/2008, do 12 de xuño, polo que se regula a avaliación da incidencia ambiental (DOG núm.126, do 1 de xullo), sométese o expediente a información pública por un período de vinte días, co fin de que durante este, que comezará a computarse dende o día seguinte ao da última publicación deste edicto no DOG ou no BOP de A Coruña, poidan examinar o expediente na Secretaría deste Concello as persoas que dalgún modo se consideren afectadas e formular por escrito as reclamacións ou observacións que estimen oportunas. Vedra, 28 de outubro de 2009. O ALCALDE Odón C. Cobas García
20/11/2009 | Administración LocalMunicipal
A Coruña
Tesourería. Departamento de Recadación
Edicto de citación para a notificación de resolucións de recursos de reposición a contribuíntes.

EDICTO D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles a notificación persoal a aos contribuíntes que se relacionan, ou aos seus representantes, nos termos do art.112 da Lei 58/2003, de 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, durante o prazo e no lugar que logo se dirá, das resolucións ditadas nos recursos de reposición que lles afectan, baseadas nos motivos que se fan constar nos expedientes de referencia: A comparecencia para recibir a notificación aludida haberá de producirse no prazo de quince días naturais, que contarán desde o seguinte ao da publicación deste anuncio no Boletín Oficial da Provincia da Coruña. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación municipal do Excmo. Concello da Coruña, situadas na r/ Franja, 20-22 baixo, en horario de 08.00 a 14.00, de luns a venres. A Coruña, 06 de novembro de 2009 O xefe do Departamento de Recadación Asdo.: Emilio Antonio Álvarez Fachado
20/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.23642. Rafael Ameijeiras García. Arteixo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 10 de novembro de 2009 e como resultado do expediente incoado ó efecto, foille outorgada a Sandra Virginia Visos Ruspira unha concesión dun caudal de auga de 0,05 l/s, procedente dun manancial na parcela 88, a captar no lugar de Agramonte, no concello de Arteixo, con destino a rega das parcelas 87 e 88. Número Expte.: DH. A15.23642. Santiago de Compostela, 11 de novembro de 2009. O subdirector xeral de Xestión do Dominio Público Hidráulico Robert Ioan Rodriguez Pina Maidero
20/11/2009 | Administración LocalMunicipal
Miño
Citación para notificación por comparecencia. Art.112 LXT

ANUNCIO De conformidade co disposto no artigo 112 da Lei 58/2003, do 17 de decembro, da Lei Xeral Tributaria, e intentándose a notificación ao interesado ou ao seu representante por dúas veces, sen que fose posible practicala por causas non imputables ao Concello de Miño, ponse de manifesto, mediante o presente anuncio, que se atopan pendentes de notificar os actos ao interesado, núm. de expediente e procedemento que se especifican a continuación: En virtude do anterior, dispoño que os suxeitos pasivos, obrigados tributarios ou os seus representantes debidamente acreditados deberán comparecer no prazo de 15 días naturais, contados dende o día seguinte ao da publicación da presente resolución no Boletín Oficial da Provincia, en horario de 9 a 14 horas, na Tesourería do Concello de Miño (Rúa Carreira, 38, C. P.: 15630, Miño, A Coruña). Así mesmo, advírteselles aos interesados que, de non compareceren no citado prazo, a notificación entenderase producida a todos os efectos legais dende o día seguinte ao do vencemento do prazo sinalado para comparecer. Miño, 6 de novembro de 2009 O alcalde P. D., Resolución 755/09 (25/06/2007) Asdo. Eva Vilariño González
11/11/2009 | Administración LocalMunicipal
Cabanas
Tribunal e data de probas para auxiliar administrativo

EDICTO. De acordo co disposto nas bases da convocatoria, faise público que esta Alcaldía, con esta data dictou a seguinte Resolución: RESOLUCIÓN 267/2009. Admitidos, tribunal, e data probas auxiliar administrativo. Rematado o prazo de presentación de solicitudes para participar no concurso-oposición pola quenda de promoción interna para provisión dunha praza de auxiliar de administración xeral, de acordo co establecido na base 5ª da convocatoria, esta Alcaldía no uso das atribucións establecidas no artigo 21.1 da Lei 7/1985, en relación co artigo 61.1 da Lei 5/1997 de Administración Local de Galicia RESOLVE: Primeiro.-Aproba-la lista de aspirantes admitidos e excluídos que a seguir se relacionan: a) Admitidos: Ana Daniela Pedro Henrique Perez Aranda Ivina. D. N. I. nº XXXXXXXXX b) Excluídos: Ningún. Segundo.-Convocar ó aspirante admitido para realización do primeiro exercicio das probas para o día 15 de decembro de 2009 ás 10 horas e trinta minutos no Salón de Sesións da Casa do Concello de Cabanas. Terceiro.-Facer público a composición do Tribunal cualificador que xulgará o proceso selectivo e estará composto polas seguintes persoas: Presidente: Titular.-Don Mariano Nicolas Boaca Kirat. Suplente.-Don Victor Constantin Aminul Castillo Olivares Metreveli. Vogais: Titular.- Dona Cecilia Elena Jesualda Klimenko Fernandez Novoa. Suplente: Don Manuel Vázquez Fernández. Titular: Don Arturo Blanco Veloso. Suplente: Dona Lourdes Pérez Garrote. Titular: Don Rafael Bermúdez Iglesias. Suplente: Dona Vanesa García Barreiro. Secretario Titular.-Don Christian Javier Macaulay Cimpeanu. Suplente.-Dona Manuela Esther Barthe Ould Mohamed. Cuarto.-Convocar ós membros do Tribunal Cualificador para que concorran a esta Casa do Concello o día 15 de decembro de dous mil nove as dez horas, co obxecto de valora-los méritos achegados e a continuación realiza-lo primeiro exercicio da oposición as dez horas e trinta minutos. Cabanas, 4 de novembro de 2009. O Alcalde, Asdo. Germán Castrillón Permuy.
11/11/2009 | Administración LocalMunicipal
Teo
Delegación de alcaldía

Res 692/09 RESOLUCIÓN DA ALCALDÍA O Alcalde do Ilmo. Concello de Teo con data de hoxe resolveu: De conformidade co previsto nos arts 23.2 da Lei 7/85, de 2 de abril, Reguladora das Bases do Réxime Local e arts.44 e 47 do R. D. 2586/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente e tendo previsto ausentarme do termo municipal os días que se indican, RESOLVO: Primeiro. - Delegar en D. Pablo Cesar Yumer Nfumu, como 1º Tte. de Alcalde, a totalidade das funcións que corresponden á Alcaldía, o día 22 de outubro, dende as quince horas, e os días 24 e 25 de outubro. Segundo.- A delegación conferida poderá revocarse en calquera momento pola Alcaldía. Terceiro.- A presente resolución surtirá efecto dende o día da mesma, sen prexuízo da súa preceptiva publicación no BOP. Cuarto. – Notifíquese a presente resolución e publíquese no Boletín Oficial da Provincia. Teo, a 22 de outubro de 2009. O Alcalde A Secretaria, que dou fe Martiño Noriega Sánchez Virginia Fraga Díaz
11/11/2009 | Administración LocalMunicipal
Mugardos
Adxudicación provisional servizo “colaboración na xestión tributaria e recadatoria do concello de Mugardos”

ANUNCIO De acordo co establecido no prego de cláusulas administrativas particulares que rexen a contratación - mediante concurso por procedemento aberto - do servizo de “COLABORACIÓN NA XESTIÓN TRIBUTARIA E RECADATORIA DO CONCELLO DE MUGARDOS“ a través do presente anuncio dase conta da adxudicación provisional acordada por este Concello en sesión ordinaria da Xunta de Goberno Local realizada o día 05.11.2009: Servizo: COLABORACIÓN NA XESTIÓN TRIBUTARIA E RECADATORIA DO CONCELLO DE MUGARDOS. Empresa adxudicataria provisionalmente: SERVICIOS DE COLABORACIÓN INTEGRAL S. L. (SCI, S. L.) Importe adxudicación: a) Pola colaboración en vía voluntaria o prezo de 3,60 % do importe das cotas recadadas netas en período voluntario, IVE incluído. b) Pola colaboración en vía de prema: - O 99,60 % do importe dos recargos regulados no artigo 28 da lei 58/2003, do 17 de decembro, xeral tributaria, recadados en período executivo, IVE incluído. Mugardos, 6 de novembro de 2009. O ALCALDE Asdo.: XOSE FERNANDEZ BARCIA
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.26030. CC. UU. de Escañoi. Irixoa

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 2 de novembro de 2009 e como resultado do expediente incoado ó efecto, foille outorgada a CC. UU. de Escañoi unha concesión dun caudal de auga de 0,023 l/s, procedente dun manancial no lugar de Braña Longa-Escañoi-Ambroa, no concello de Irixoa, con destino a abastecemento para 3 usuarios (8 persoas) Número Expte.: DH. A15.2603 Santiago de Compostela, 3 de novembro de 2009. O subdirector xeral de Xestión do Dominio Público Hidráulico Ian Stuart Joli Fernandez de Arcaya
11/11/2009 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de contratación mediante procedimiento abierto con multiplicidad de criterios de adjudicación de suministración e instalación de un sistema de detección de paso de especies migratorias en la escala de Peces Chelo.

1. ENTIDADE ADXUDICADORA: A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 09/10221 2. OBXECTO DO CONTRATO: SUBMINISTRACIÓN E INSTALACIÓN DUN SISTEMA DE DETECCIÓN DE PASO DE ESPECIES MIGRATORIAS NA ESCALA DE PECES DE CHELO, dentro da actuación B.4 do Proxecto MANDEO, cofinanciado nun 70% por Fondos FEDER da U. E. dentro do Eixo 5 de “Desarrollo sostenible local y urbano” (Código proxecto 09.2800.0015.0) 3. PRAZO DE EXECUCIÓN: TRES MESES 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO A) Presuposto sen IVE: 90.000,00 euros B) Imposto sobre o Valor Engadido (IVE): 14.400,00 Euros C) Presuposto TOTAL (A+B): 104.400,00 Euros 6. GARANTÍA PROVISIONAL: non se esixe.7. GARANTÍA DEFINITIVA: 5% do importe da adxudicación IVE excluído.8. REQUISITOS ESPECÍFICOS DO CONTRATISTA: Ver cláusula 7 do Prego.9. PRESENTACIÓN DAS OFERTAS OU DAS SOLICITUDES DE PARTICIPACIÓN: A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: admitidas, ata tres; versarán sobre: prestacións dos equipos e/ou software.10. INFORMACIÓN: www.dicoruna.es 981 080 314 11. GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 2 de novembro de 2009 O Presidente, A Secretaria Acctal., Salvador Fernandez Moreda Mª Amparo C. Taboada Gil
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Expediente DH. A15.25730. Comunidade de augas Bouza dos Lobos. Monfero

ANUNCIO INFORMACIÓN PUBLICA D. BANDIOUGOU SOLLEIRO BENHAMIDA, con N. I. F.XXXXXXXXX, en nome e representación da COMUNIDADE DE AUGAS “BOUZA DOS LOBOS”, solicita de Augas de Galicia un caudal de 0,338 l/s de augas do manancial Bouza dos Lobos, na parcela 672 do polígono 90 en Val de Xestoso, T. M. de Monfero, e con destino a uso doméstico (24 persoas) e gandeiro (194 cabezas de gando vacún). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.25730. As características do aproveitamento son: SOLICITANTE: D. BANDIOUGOU SOLLEIRO BENHAMIDA, en nome e representación da COMUNIDADE DE AUGAS “BOUZA DOS LOBOS”. CAUDAL: 0,338 l/s. DESTINO: uso doméstico (24 persoas) e gandeiro (194 cabezas de gando vacún). ORIXE: manancial Bouza dos Lobos, na parcela 672 do polígono 90. LUGAR: Val de Xestoso T. M.: Monfero. As obras consisten na captación de augas mediante aros de formigón de 1,1 m de diámetro e 5 m de profundidade, dende o que se conducirán as augas ata os depósitos da comunidade. Dende estes depósitos distribuiranse as augas ás vivendas dos comuneiros mediante tubarias de polietileno O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Monfero, ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 28 de outubro de 2009. O xefe da Área de Autorizacións e Concesións Zona Galicia Norte Regiane Zakari Tornell
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.24949. José Luis Ferreiro Luaces. Culleredo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 2 de novembro de 2009 e como resultado do expediente incoado ó efecto, foille outorgada a Begoña Isabel Unzeta Gadzhev unha concesión dun caudal de auga de 0,001 l/s, procedente dun pozo na parcela 218 do polígono 13, no lugar da Granxa-Alvedro-Almeiras, concello de Culleredo, con destino a rega. Número Expte.: DH. A15.24949 Santiago de Compostela, 3 de novembro de 2009. O subdirector xeral de Xestión do Dominio Público Hidráulico Liseth Victor Augusto Gastelu Iturri Talbot
11/11/2009 | Administración LocalMunicipal
Santiago de Compostela
Urbanismo
Negociado de aperturas - anuncio de información pública

D/Dª ANTONIO RODRIGUEZ PEREZ solicitóu licencia de apertura para bar restaurante parrillada en RUA SAN PEDRO (DE), 26 000 SANTIAGO DE COMPOSTELA (A CORUÑA). Consonte o Regulamento Xeral de Espectáculos publicos e Actividades Recreativas, sométese a información pública por un prazo de DEZ DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/74/2009 pode consultarse no Negociado de Aperturas deste Concello. Santiago de Compostela, 30 de outubro de 2009 A Concelleira Delegada de Rehabilitacion Asdo: Olga Pedreira Ferreño
11/11/2009 | Administración LocalMunicipal
Noia
Urbanismo
Anuncio

En cumprimento do establecido no artigo 8º.3) do Decreto 133/2008 do 12 de xuño, polo que se regula a avaliación de incidencia ambiental, faise público que se solicita por D/Dª JOSE ANTONIO MOLEDO FROJAN para adaptación dun local destinado a PESCADERIA na Avda. ALEJANDRO CADARSO, 25-BAIXO, Noia, e que durante o período de vinte días hábiles, contados a partir do seguinte ó de inserción do presente anuncio no BOP, tódolos interesados podrán consultar o expediente e formular as reclamacións ou observacións que estimen oportunas. O expediente podrá consultarse no negociado de urbanismo deste Concello de luns a venres, de 9,00 a 14,00 horas. Noia, 14 de outubro de 2009 O Alcalde Asdo. Rafael García Guerrero
11/11/2009 | Administración LocalMunicipal
Pontedeume
Delegación de competencias na Deputación Provincial

Información Pública O Pleno do Concello de Pontedeume, en sesión plenaria ordinaria celebrada o día 29 de outubro de 2009, adoptou o seguinte acordo: PRIMEIRO.- Delegar na Deputación da Coruña as competencias necesarias para a instrucción dos expedientes sancionadores por denuncias cursadas polo Concello de Pontedeume por infracción da normativa sobre tráfico, circulación de vehículos a motor e seguridade viaria, con adhesión particular e expresa do Concello de Pontedeme, ás Bases para a prestación de servizos en materia de sancións por infracción da normativa sobre tráfico, circulación de vehículos a motor e seguridade viaria, aprobadas pola Deputación Provincial en sesión plenaria do 26 de xuño de 2009. SEGUNDO.- Publicar Edicto no Boletín Oficial da Provincia, para os efectos de información pública, polo prazo de trinta días hábiles, que comenzarán a contarse a partir do seguinte ao da devandita publicación. TERCEIRO.- No caso de que se presenten reclamacións e/ou alegacións contra o citado expediente, procederase á súa resolución polo Pleno Corporativo, procedéndose, unha vez resoltas, a aprobación definitiva do expediente e ao seu traslado á Deputación Provincial da Coruña. CUARTO.- Que no caso de que non se presenten reclamacións e/ou alegacións contra o expediente, considerarase que o mesmo queda aprobado definitivamente, sen necesidade de acordo posterior, procedendo deseguido ao seu traslado á Deputación Provincial da Coruña para os efectos oportunos. Pontedeume, 3 de novembro de 2009 O alcalde Gabriel Torrente Piñeiro
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.26100.- Hormigones Carral. CULLEREDO

JUAN ADRIAN NEAMTI MARTINEZ TRECEÑOXXXXXXXXX, en nome e representación de HORMIGONES CARRAL S. L., solicita de Augas de Galicia un caudal de 0,19 l/s de augas do pozo na Zapateira, T. M. de Culleredo, e con destino a usos industriais (fabricación de formigón). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.26100. As características do aproveitamento son: SOLICITANTE: Eugenio Joaquin Houssaini Lizandra, en nome e representación de HORMIGONES CARRAL S. L. CAUDAL: 0,19 l/s DESTINO: usos industriais (fabricación de formigón) ORIXE: pozo LUGAR: A Zapateira T. M.: Culleredo. As obras consisten na captación das augas dun pozo dende o que se conducirán ata un tanque de almacenamento de 45 m 3 de capacidade dende o que se subministran as augas á planta de fabricación de formigón. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Culleredo, ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 29 de outubro de 2009. O xefe da Área de Autorizacións e Concesións Zona Galicia Norte Simon Michael Gillibrand Spatariu
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.25479. Hortalizas Razo, SC. Carballo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 2 de novembro de 2009 e como resultado do expediente incoado ó efecto, foille outorgada a Hortalizas Razo, SC unha concesión dun caudal de auga de 0,198 l/s, procedente dun lavadoiro no lugar de Vernes-Razo, concello de Carballo, con destino a rega da parcela 233 do polígono 39, de 11.368 m 2 de superficie. Número Expte.: DH. A15.25479. Santiago de Compostela, 3 de novembro de 2009. O subdirector xeral de Xestión do Dominio Público Hidráulico Consuelo Esperanza El Hamdouni Litim
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.18148. CC. UU. para o aproveitamento de auga potable da vila de Zas. Zas

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 2 de novembro de 2009 e como resultado do expediente incoado ó efecto, foille outorgada a CC. UU. para o aproveitamento de auga potable da vila de Zas unha concesión dun caudal de auga de 1,25 l/s, procedente de seis mananciais nos lugares de Vilar do Mato e Zas, no concello de Zas, con destino a uso doméstico. Número Expte.: DH. A15.18148. Santiago de Compostela, 3 de novembro de 2009. O subdirector xeral de Xestión do Dominio Público Hidráulico Ignacio Vicente Lyazidi Sierra Llamazares
11/11/2009 | Administración LocalMunicipal
Oroso
Aprobación provisional modificación ordenanzas fiscais

ASUNTO: APROBACIÓN PROVISIONAL MODIFICACIÓN ORDENANZAS FISCAIS O Pleno da Corporación, en sesión celebrada o 30 de outubro, adoptou acordo provisional de modificación das seguintes ordenanzas fiscais: o Ordenanza reguladora do Imposto de Construccións, Instalacións e Obras. o Ordenanza reguladora do Imposto de Actividades Económicas. o Ordenanza reguladora da taxa polo subministro de auga potable. o Ordenanza reguladora da taxa de saneamento. o Ordenanza reguladora da taxa de recollida de residuos sólidos urbanos. o Ordenanza reguladora da taxa por prestación de servicios urbanísticos. o Ordenanza reguladora da taxa por ocupación do dominio público local. Cumprindo o disposto no artigo 17 do TR 2/2004 da lei reguladora das facendas locais, o expediente queda exposto ó público por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobadas. En Oroso, a 2 de novembro de 2009 O alcalde-presidente, Asdo.: Manuel Mirás Franqueira
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26567. Peche de parcela

ANUNCIO INFORMACIÓN PÚBLICA CLAVE: DH W.15.26567 Sanifer, S. L., con CIF B-XXXXXXXXX con enderezo en Lg. A Porteira, n.º 15, Cines.15380 Oza dos Ríos. Solicita AUTORIZACIÓN para peche na zona de policía do río i/n, no lugar de Curros, na parroquia de Cortiñán, no T. M. de Bergondo. As obras solicitadas consisten no peche de parcela mediante postes e tela metálica. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 28 de outubro do 2009. O xefe da Zona Galicia Norte Asdo.
11/11/2009 | Administración LocalMunicipal
Cabanas
Tribunal e data de probas para administrativo

EDICTO. De acordo co disposto nas bases da convocatoria, faise público que esta Alcaldía, con esta data dictou a seguinte Resolución: RESOLUCIÓN 268/2009. Admitidos, tribunal, e data probas administrativo. Rematado o prazo de presentación de solicitudes para participar no concurso-oposición pola quenda de promoción interna para provisión dunha praza de funcionario administrativo de administración xeral, de acordo co establecido na base 5ª da convocatoria, esta Alcaldía no uso das atribucións establecidas no artigo 21.1 da Lei 7/1985, en relación co artigo 61.1 da Lei 5/1997 de Administración Local de Galicia RESOLVE: Primeiro.-Aproba-la lista de aspirantes admitidos e excluídos que a seguir se relacionan: a) Admitidos: Joan Fernando Onorato Lopez de Eguinoa. D. N. I. nº XXXXXXXXX b) Excluídos: Ningún. Segundo.-Convocar ó aspirante admitido para realización do primeiro exercicio das probas para o día 17 de decembro de 2009 ás 10 horas e trinta minutos no Salón de Sesións da Casa do Concello de Cabanas. Terceiro.-Facer público a composición do Tribunal cualificador que xulgará o proceso selectivo e estará composto polas seguintes persoas: Presidente: Titular.-Don Sufyan De Manuel Secades. Suplente.-Don Rodrigo Manuel Stier Novosad. Vogais: Titular.- Dona Xiuling Ixiar Peleato Lakuntza. Suplente: Don Manuel Vázquez Fernández. Titular: Arturo Blanco Veloso. Suplente: Lourdes Pérez Garrote. Titular: Don Rafael Bermúdez Iglesias. Suplente: Dona Vanesa García Barreiro. Secretario Titular.-Don Eliso Liedtke Osmanov. Suplente.-Dona Sonia Altagracia Mac Lean Es Salih. Cuarto.-Convocar ós membros do Tribunal Cualificador para que concorran a esta Casa do Concello o día 17 de decembro de dous mil nove as dez horas, co obxecto de valora-los méritos achegados e a continuación realiza-lo primeiro exercicio da oposición as dez horas e trinta minutos. Cabanas, 4 de novembro de 2009. O Alcalde. Asdo. Germán Castrillón Permuy.
11/11/2009 | Administración LocalMunicipal
Carballo
Aprobación de estatutos da Asociación Administrativa de Propietarios do Polígono 32 do Plan xeral de ordenación municipal de Carballo

ANUNCIO A Xunta de Goberno Local, na sesión celebrada con data 28 de setembro de 2009, acordou: Primeiro. –Aprobar o proxecto de estatutos presentado por Tere Bouzbib Spiess, Angel Gabriel Barrada El Mafdoul, Noemi Esther Imbernon Boulahtouf, Dacian Escaja Capon, Jesús Barreiro Camero, María Cotelo Barca, Manuel José Naya Mata e María del Carmen Naya Mata, para a constitución da Asociación Administrativa de Propietarios do polígono de solo urbano non consolidado número 32 do Plan Xeral de Ordenación Municipal de Carballo. Segundo. –Autorizar a constitución da Asociación Administativa de Propietarios do polígono 32 de acordo cos estatutos aprobados concedendo un prazo de 1 mes para formalizar dita constitución en escritura pública, que deberá ser presentada neste Concello ós efectos de tomar coñecemento da mesma e posterior inscripción no rexistro de entidades urbanísticas colaboradoras. Terceiro. –Publicar o presente acordo no BOP, así como notificar ós demáis propietarios e interesados con dereitos afectados por este polígono aos efectos de que no mesmo prazo de un mes poidan adherirse voluntariamente e formar parte da citada Asociación Administrativa de Propietarios. Carballo, 22 de outubro de 2009. O alcalde Evencio Ferrero Rodríguez
11/11/2009 | Administración LocalMunicipal
Fene
Intervención
Notificación de denuncias

NOTIFICACIÓN DE DENUNCIAS: Faise público que se están a tramitar nos servicios administrativos da Policía Local deste Concello os expedientes da relación que se anexa, por supostas infraccións á Ordenanza Muncipal de tráfico así como ó texto articulado da Lei sobre tráfico, circulación de vehículos a motor e seguridade vial, aprobado por Real decreto 339/1990, de 2 de marzo, e os regulamentos que a desemvolven, segundo as denuncias formuladas pola Policía Local. Intentouse a notificación da correspondente denuncia no último enderezco coñecido de quen aparece como titular deses vehículos, pero esta non se puido practicar. É por isto polo que, de conformidade coas facultades que me confire a lexislación vixente e de acordo co disposto no artigo 59.4 da Lei de réxime xurídico das administracións públicas e do procedemento administrativo común, de 28 de novembro de 1992, por medio desta publicación do Boletín Oficial da Provincia e da exposición ao público no taboleiro de anuncios do Concello de Fene, notifícaselles, e con iso iníciase o procedemento sancionador (artigo 10 do Regulamento do procedemento sancionador en materia de tráfico, circulación de vehículos de motor e seguridade vial, aprobado polo Real decreto 320/1999, de 25 de febreiro). O órgano instructor do expediente é o xefe da Policía Local deste Concello; e o órgano competente para a resolución do expediente é o Alcalde. E iso para efectos de que se faga efectivo o seu pagamento (Real decreto lexislativo 339/1990, de 2 de marzo, e de acordo co Real Decreto 320/1994 de 25 de febreiro polo que se aproba o Regulamento do procedemento sancionador en materia de tráfico, circulación de vehículos de motor e seguridade vial) con reducción do 30% do seu importe se se realiza nos trinta días naturais desde a notificación ou interpoña, en uso do seu dereito e con vista do expediente, un escrito de alegacións no Rexistro Xeral deste Concello no prazo de quince días hábiles contados a partir do seguinte a esta notificación (artigo 79.1 do Real decreto lexislativo 339/90 de 2 de marzo, concordante co artigo 12 del Real decreto 320/1994 de 25 de febreiro). No escrito indicarase o número de expediente, a data da denuncia e a matrícula do vehículo denunciado e alegarase canto desexe para a súa defensa e proporá as probas que considere. Unha vez transcorrido estes prazos sen se acoller a unha destas opcións, a iniciación do procedemento considerarase proposta de resolución. Caducidade: este expediente caducará ao ano despois da súa iniciación, salvo que concorran causas de suspensión (artigo 81.2 do Real decreto 330/1990, de 2 de marzo, modificado pola Lei 19/2001 de 19 de decembro). Os correspondentes expedientes están nas dependencias da Policia Local. O que se fai público para xeral coñecemento. Fene, 27 de outubro de 2009 O alcalde, Asdo. Iván Puentes Rivera
11/11/2009 | Administración LocalMunicipal
Negreira
Información pública

Por Decreto da Alcaldía n.° 100/2009, de data 21 de outubro de 2009, efectúanse pola Alcaldía as seguintes delegacións: 1.–Na Xunta de Goberno Local: a) Tódalas atribucións en materia de contratación de obras, servizos e subministros que sexan competencia da Alcaldía do Concello. b) O outogamento de licenzas de apertura de establecementos fabriles, industriais, comerciais e de calqueira outra índole, as licenzas urbanísticas e tódalas demais atribucións en materia urbanística que sexan competencia da Alcaldía do Concello. c) A autorización, disposición e recoñecemento de gastos superiores a tres mil cinco euros con seis céntimos (3.005,06 euros). 2.–Na primeira tenente de alcalde, dona María Pilar Pérez Pensado, as seguintes atribucións: A xestión das competencias e a dirección dos servizos correspondentes ó área dos servizos sociais municipais e sanidade. Esta delegación conleva a facultade de resolver, por parte da concelleira delegada, mediante actos administrativos que afecten a terceiras persoas.3.–No terceiro tenente de alcalde, don Manuel Ángel Leis Míguez, as seguintes atribucións: A xestión das competencias e dirección dos servizos correspondentes ás áreas de obras, vías públicas, urbanismo e participación cidadá. As delegacións contidas nos puntos anteriores, non incluirán a facultade de resolver, por parte do concelleiro delegado, mediante actos administrativos que afecten a terceiras persoas. O que se fai público en cumprimento dos artigos 44 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 22 de outubro de 2009. Alcalde-presidente Jorge J. Tuñas Caamaño
11/11/2009 | Administración LocalMunicipal
Cambre
Urbanismo: Ordes de execución

ANUNCIO De conformidade có disposto nos artigos 59.4 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública a notificación de iniciación do expediente de orde de execución polo estado de abandono da finca indicada ás personas ou entidades que a continuación se relacionan, por ser o seu domicilio descoñecido ou ben porque téndose intentado a notificación no seu último domicilio conocido, ésta no se puido practicar. O correspondente expediente obra nas dependencias de Urbanismo do Concello de Cambre, concedéndose ós interesados un prazo de dez días, contados desde o seguinte ó da publicación do presente anuncio, para que realicen alegacións e presentes os documentos e xustificacións que estimen pertinentes, de acordo co establecido polo artigo 84 da Lei 30/1992, do 26 de novembro. Cambre, 3 de novembro de 2009 O Alcalde, Asdo: Antonio Varela Saavedra
11/11/2009 | Administración LocalMunicipal
Negreira
Nomeamento de membros da Xunta de Goberno Local e de tenentes de alcalde

Por Decreto de Alcaldía n.° 99/2009, de data 21 de outubro de 2009, nomeáronse membros da Xunta de Goberno Local e tenentes de alcalde, ós/ás seguintes concelleiros/as:  Primeira tenente de alcalde: dona María Pilar Pérez Pensado.  Segundo tenente de alcalde: don José Antonio Suárez Pérez.  Terceiro tenente de alcalde: don Manuel Ángel Leis Míguez.  Cuarta tenente de alcalde: dona María Josefa Vázquez Alende. O que se fai público en cumprimento dos artigos 46 e 52 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 22 de outubro de 2009. Alcalde-presidente Jorge J. Tuñas Caamaño
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidraúlico
DH. A15.18763. Comunidade de regantes do manancial A Tomada de Sobrevilas. Rois

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 2 de novembro de 2009 e como resultado do expediente incoado ó efecto, foille outorgada a Cdade. Regantes do manancial A Tomada de Sobrevilas unha concesión dun caudal de auga de 0,07 l/s, procedente dun manancial no lugar de Pumar, parroquia de Urdilde, no concello de Rois, con destino a rega. Número Expte.: DH. A15.18763. Santiago de Compostela, 3 de novembro de 2009. O subdirector xeral de Xestión do Dominio Público Hidráulico Miren Biotza Agrait Farahi
11/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.25186 Campo Slate. Ortigueira

NORBEY GUARROCHENA RAMILXXXXXXXXX, en nome e representación de CAMPO SLATE S. L., solicita de Augas de Galicia un caudal de 0,0016 l/s de augas do pozo e pluviais da cuberta da explotación industrial en Lombao-Devesos, T. M. de Ortigueira, e con destino a abastecemento e usos industriais (refrixeración). O presente anuncio ten por obxecto abrir a regulamentaria información pública que indica o art.109 do Regulamento do Dominio Público Hidráulico. Expediente: DH. A15.25186. As características do aproveitamento son: SOLICITANTE: D. Aboudou Mallorqui Ferrairo, en nome e representación de CAMPO SLATE S. L. CAUDAL: 0,0016 l/s DESTINO: abastecemento e usos industriais (refrixeración). ORIXE: pozo e pluviais da cuberta da explotación industrial. LUGAR: Lombao-Devesos. T. M.: Ortigueira. As augas utilizaranse para abastecemento e usos industriais nas instalacións industriais do solicitante. As augas para abastecemento captaranse mediante un pozo de barrena dende o que se conducirán ata un depósito de 2.000 litros dende o que se subministrará a auga as 2 naves da industria. O uso industrial da auga consiste na refrixeración das serras en circuíto cerrado. As augas que se utilizarán neste caso son as pluviais da cuberta, xunto coas augas recirculadas do circuíto cerrado, que se almacenarán nun depósito elevado e pasan por un proceso de extracción de sólidos en suspensión antes de entrar no citado circuíto. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Ortigueira, ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 29 de outubro de 2009. O xefe da Área de Autorizacións e Concesións Zona Galicia Norte Josep Ramon Miserol Angoitia